10 in hof vir wapens, dagga | Netwerk24
25 Mei 2020 11:13
Brig. Jay Naicker, provinsiale polisiewoordvoerder, sê lede van verskillende polisie-eenhede, onder meer die spesiale taakmag, eenheid vir openbare orde en die taktiese reaksie-eenheid, het Sondag op die verdagtes by hul huise in die Nyezane-omgewing toegeslaan nadat hul inligting opgevolg het.
"Daar is op 'n AK-47-geweer, drie .303-jaggewere, vyf pistole en 108 patrone beslag gelê. 'n Groot hoeveelheid dagga is ook gekry," sê Naicker.
"Die moontlikheid word ondersoek dat daar 'n verband tussen die mans wat aangekeer is en 'n string moorde in Amangwe is."
Tien mans tussen 18 en 62 jaar oud, sal Maandag in die landdroshof in Estcourt, KwaZulu-Natal, in verband met die besit van ongelisensieerde vuurwapens, patrone en 'n groot hoeveelheid dagga verskyn. Foto: SAPD